Diari Oficial de la Generalitat Valenciana


Sumari del DOGV 7275, del 16-05-2014 (2014/4279)

Informació pública del projecte d'Orde de la Conselleria d'Infraestructures, Territori i Medi Ambient, per la qual aprova el Document de desenrotllament de les mesures articulades en el programa de Prevenció del Pla Integral de Residus de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4279


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública del projecte d'Orde de la Conselleria d'Infraestructures, Territori i Medi Ambient, per la qual aprova el Document de desenrotllament de les mesures articulades en el programa de Prevenció del Pla Integral de Residus de la Comunitat Valenciana. [2014/4279]  
De conformitat amb el que establixen els articles 16 a 18 de la Llei 27/2006, de 18 de juliol, que regula els drets d'accés a la informació, de participació pública i d'accés a la justícia en matèria de medi ambient, així com els articles 12 i 18 de la Llei 11/2008, de 3 de juliol, de la Generalitat, de Participació Ciutadana de la Comunitat Valenciana, en relació amb l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i 20 a 23 del Decret 97/2010, d'11 de juliol, del Consell, pel qual regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana, se sotmet a audiència ciutadana el projecte d'orde de la Conselleria d'Infraestructures, Territori i Medi Ambient per la qual aprova el document de desenrotllament de les mesures articulades en el programa de prevenció del Pla Integral de Residus de la Comunitat Valenciana (d'ara en avant, PIRCV).  
  
Es publica perquè en el termini de 15 dies, comptat a partir de l'endemà a la data de publicació d'este anunci en el Diari Oficial de la Comunitat Valenciana, puguen presentar-s'hi les al·legacions i suggeriments que es consideren oportuns al projecte d'orde de la Conselleria d'Infraestructures, Territori i Medi Ambient per la qual aprova el Document de desenrotllament de les mesures articulades en el programa de Prevenció del PIRCV.  
Durant el termini, el projecte d'orde es troba disponible en la pàgina web de la Conselleria d'Infraestructures, Territori i Medi Ambient, en l'enllaç ?http://www.citma.gva.es- a través dels apartats següents:  
  
- Apartat «Destaquem»: accés directe al projecte d'orde de la Conselleria d'Infraestructures, Territori i Medi Ambient per la qual s'aprova el document de desenrotllament de les mesures articulades en el programa de prevenció del Pla Integral de Residus de la Comunitat Valenciana.  
  
- Apartat «Àrees / Qualitat Ambiental / Residus»: accés directe al projecte d'orde pel qual s'aprova el document de desenrotllament de les mesures articulades en el programa de prevenció del Pla Integral de Residus de la Comunitat Valenciana.  
- Apartat «Àrees / Centre d'Informació i Documentació Ambiental CIDAM / Informació pública i participació / Participació pública»: accés directe al projecte d'orde pel qual s'aprova el document de desenrotllament de les mesures articulades en el programa de prevenció del Pla Integral de Residus de la Comunitat Valenciana.  
En estos apartats s'ha habilitat igualment una bústia de suggeriments en què podran efectuar-se les aportacions que es consideren oportunes fins al final del termini d'audiència ciutadana objecte d'este anunci.  
Finalitzat el període d'audiència ciutadana, s'anunciarà en el Diari Oficial de la Comunitat Valenciana el moment en què podrà consultar-se en la pàgina web de la Conselleria d'Infraestructures, Territori i Medi Ambient l'informe relatiu a les al·legacions presentades.  
  
València, 24 d'abril de 2014.- El director general de Qualitat Ambiental: Vicente Tejedo Tormo.